《题韩伯时剪韭轩 其一》
明代·钱宰

西园春韭与阶平，留客西轩夜不扃。旧雨别来今雨至，早畦摘尽晚畦青。

每怀海内皆兄弟，相对花前几醉醒。我亦爱君乔木好，嘤嘤黄鸟把杯听。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。